stanford-oval/wikipedia huggingface dataset:
To be announced
TBA לעומת TBC לעומת TBD

ביטויים אלה דומים, אך עשויים להשתמש בהם בדרגות שונות של אי-קביעות:
To be announced‏ (TBA) או To be declared‏ (TBD) – ייתכן שנקבעו פרטים אך טרם מוכנים להודיעם.
To be confirmed‏ (TBC),‏ To be resolved‏ (TBR),‏ או To be provided‏ (TBP) – ייתכן שנקבעו ואולי הוכרזו פרטים, אך הם עדיין עשויים להשתנות לפני שיהיו סופיים.
To be determined או To be decided‏ (TBD) – לא הוחלט עדיין על נאותותו, ישימותו, מיקומו וכו' של אירוע נתון.
ביטויים דומים אחרים המשמשים לעיתים באותה משמעות, ומשתמשים באותם קיצורים, כוללים את "to be ascertained",‏ "to be arranged",‏ "to be adjudicated",‏ "to be done",‏ "to be decide", ו-"to be declared".
השימוש בקיצור "TBA" מאוזכר רשמית בספרי עיון לפחות כבר בשנת 1955, ו-"TBD" אוזכר באופן דומה כבר בשנת 1967.
דוגמאות

מונחים מצייני מיקום שונים משמשים לרוב כדי לציין בפני הציבור כי נותר למלא מקום פנוי במערך דוברים, מוזיקאים או מבצעים אחרים. המונחים מעידים לעיתים קרובות כי יצירה יצירתית, כמו אלבום או סרט, מתקרבת אך תאריך יציאתה עדיין לא ידוע. אם טרם נקרא שמו של הפרויקט הקרוב, ניתן להשתמש במונחים מצייני המיקום האלה כדי לציין כי השם טרם נבחר, אם כי הפרויקט עשוי להיות מוגדר כ"ללא כותרת" ("Untitled") עד לקבלת קביעה זו. המונחים משמשים גם בלוחות זמנים ספורטיביים, במיוחד כאשר קבוצה אחת ננעלה במקום בפלייאוף, אך עדיין לא ניתן לקבוע את יריבתה מכיוון שמספר קבוצות עשויות להעפיל למקום בהתאם לניצחונותיהן או הפסדיהן שנותרו בעונה, או מכיוון שקבוצות אחרות טרם התמודדו במשחקי פלייאוף שיקבעו מי יתמודד מול הקבוצה הסגורה. בממשל ובעסקים ניתן להשתמש במונחים כדי לציין שתפקיד ארגוני פנוי צפוי להתמלא, או להפך, כי אדם מסוים יועסק בתפקיד שטרם נוצר.
סוג השקעה

"TBA" (שפירושו "to be announced") משמש גם לתיאור סוג מסוים של השקעה פשוטה במשכנתה – ניירות ערך מגובי-משכנתה. הוא משמש כדי להצביע על כך שהמשקיע רוכש חלק מהמאגר התלוי ועומד במשכנתאות שטרם פורטו, אשר יפורטו במועד מסירה נתון. שימוש זה קיים לפחות מאז שנות ה-80.
ראו גם

n/a
הערות שוליים

↑  Forsberg, Kevin; Mooz, Hal; Cotterman, Harry (2005). Visualizing Project Management: Models and Frameworks for Mastering Complex Systems. Wiley. pp. 161. ISBN 0471746746.
↑  Yilmaz, Levent (2015). Concepts and Methodologies for Modeling and Simulation. Springer. p. 205. ISBN 978-3319150963.
↑  Luntz, Frank (2007). Words That Work: It's Not What You Say, It's What People Hear. Hyperion Books. pp. 189. ISBN 978-1401302597.
↑  Schwartz, Robert J. (1955). The Complete Dictionary of Abbreviations.
↑  De Sola, Ralph (1967). Abbreviations Dictionary. Meredith Press.
↑  Kolb, Robert W.; Overdahl, James A. (2009). Financial Derivatives: Pricing and Risk Management. Wiley. pp. 141. ISBN 978-0470499108.
User Datagram Protocol

User Datagram Protocol (בראשי תיבות: UDP) הוא פרוטוקול השייך לשכבת התעבורה של מודל ה-OSI ולשכבת התעבורה של מודל ה-TCP/IP המאפשר העברת נתונים לא אמינה (חבילות מידע).
UDP אינו מספק אמינות או שימור סדר כפי שקורה ב-TCP. חבילות מידע עשויות להגיע בסדר שונה מזה שבו הן נשלחו, להגיע מספר פעמים או ללכת לאיבוד ולא להגיע כלל.
חסכון המידע המבטיח את אמינות השליחה ועובדת היותו של הפרוטוקול "connectionless" (אינו מייסד קשר בדומה לפרוטוקול TCP), גורמים לפרוטוקול UDP לספק דיוור מהיר לחבילות הנשלחות דרכו. המהירות היחסית של הפרוטוקול הופכת אותו מתאים ביותר לאפליקציות שאינן דורשות אמינות מלאה של המידע (בין אם הן לא זקוקות לו או מממשות זאת בעצמן), לאפליקציות עבורן יש חשיבות גבוהה לזמן דיוור קצר (לדוגמה DNS) ולאפליקציות בהן שני הפרמטרים מתאימים (לדוגמה VoIP בה עיכוב מוריד מאיכות השיחה ולעומת זאת מידע שלא הגיע לא ישודר שוב או אפליקציות לשיחות וידאו כמו זום בהן העיכוב הוא קריטי ואובדן Frame בודד כמעט לא משפיע).
פורטים (Ports)

בדומה ל-TCP גם UDP משתמש בפורטים (ports), על-מנת להפריד בין התקשרויות בנושאים שונים.
ב-UDP מוקצות 16 סיביות עבור כל פורט. כלומר, ערך פורט יהיה בין 0 ל-65,535.
למספר הפורט יש חשיבות, שכן מספרים שונים משמשים לשימושים שונים:
פורט 0 שמור והשימוש בו הוא במקרה שבו השולח אינו מצפה לקבל תשובה.
מספרי הפורטים 1 עד 1,023 שמורים לפורטים "ידועים" (Well-Known Ports).
מספרי הפורטים 1,024 עד 49,151 הם פורטים רשומים לפרוטוקולים מסוימים או חברות מסוימות.
מספרי הפורטים 49,152 עד 65,535 נועדו לשימוש זמני על ידי לקוחות בפניות אל השרת.
בניגוד לפרוטוקול TCP בו כל ייסוד קשר בין שני מחשבים "תופס" מספר פורט באופן בלעדי, בפרוטוקול UDP יכול מחשב להתקשר עם מספר מחשבים על אותו מספר פורט במקביל.
מבנה חבילת UDP

מאחר שפרוטוקול UDP אינו מבטיח הגעת הודעות בסדר מסוים, או הגעת הודעות כלל ולעומת זאת מספק זמן דיוור נמוך עד להגעה ליעד, מבנה החבילה רזה.
התקורה של החבילה מכילה פתיח באורך 64 סיביות בלבד.
מבנה חבילת UDP > מבנה הפתיח

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 |
| פורט המקור | פורט המקור | פורט המקור | פורט המקור | פורט המקור | פורט המקור | פורט המקור | פורט המקור | פורט המקור | פורט המקור | פורט המקור | פורט המקור | פורט המקור | פורט המקור | פורט המקור | פורט המקור | פורט היעד | פורט היעד | פורט היעד | פורט היעד | פורט היעד | פורט היעד | פורט היעד | פורט היעד | פורט היעד | פורט היעד | פורט היעד | פורט היעד | פורט היעד | פורט היעד | פורט היעד | פורט היעד |
| אורך החבילה | אורך החבילה | אורך החבילה | אורך החבילה | אורך החבילה | אורך החבילה | אורך החבילה | אורך החבילה | אורך החבילה | אורך החבילה | אורך החבילה | אורך החבילה | אורך החבילה | אורך החבילה | אורך החבילה | אורך החבילה | Checksum | Checksum | Checksum | Checksum | Checksum | Checksum | Checksum | Checksum | Checksum | Checksum | Checksum | Checksum | Checksum | Checksum | Checksum | Checksum |
פורט המקור (16 סיביות) - שדה המכיל את מספר הפורט במחשב המקור. שדה אופציונלי, מאחר שפרוטוקול UDP לא מקיים בהכרח תקשורת דו כיוונית. במקרה ואינו בשימוש השדה יכיל אפסים.
פורט היעד (16 סיביות) - שדה המכיל את מספר הפורט במחשב היעד.
אורך החבילה (16 סיביות) - שדה המכיל את אורך פתיח הUDP והמידע ביחידות של בתים. יש להבדיל משדה "אורך החבילה" שבפתיח של חבילת IPv4 שמכיל את אורך החבילה כולה, בעוד ש"אורך החבילה" בפתיח הUDP לא מכיל את פתיח פקטת הIPv4, שגודלו נע בין 20 ל60 בתים.
סיכום ביקורת (16 סיביות) - checksum, מספר האימות של הפתיח והנתונים. שדה אופציונלי, שבמידה ולא ימומש יכיל רשומה מלאה ב-0 בינארי.
מבנה חבילת UDP > פונקציית ה-Checksum

אימות המידע מתבצע על ידי הצד השולח והצד המקבל, כאשר הצד השולח מאחסן את תוצאת החישוב בשדה המתאים והצד המקבל משווה את תוצאתו עם ערך השדה הקיים. אם התוצאה זהה החבילה או המקטע תקין ואפשר להשתמש בו. אם לא אז זורקים או מתעלמים מהחבילה או מהמקטע הפגום.
פונקציית ה-Checksum מבצעת את החישוב הבא: חילוק ההודעה לקטעים של 16 סיביות, סכימת כל הקטעים והוספת השארית. לאחר מכן התוצאה נשללת לפי ייצוג One's Complement - כל ביט 0 מוחלף ב-1 ולהפך.
כקלט לפונקציית ה-Checksum מוכנסים: חבילת הUDP (הפתיח עם שדה checksum מאופס ושדה המידע), כתובות המקור והיעד של IP, הפרוטוקול המוגדר בפתיח הIP (זהו שדה באורך 8 סיביות שמרחיבים ב8 סיביות של אפס משמאל), ושדה נוסף זהה לאורך חבילת הUDP. במידה והחבילה מכילה מספר של סיביות שאינו מתחלק ב-16, הקלט לפונקציה יהיה הרחבה של החבילה עם אפס בסופה.
פרוטוקולים המשתמשים ב-UDP

TFTP, DNS, SNMP, DHCP, NFS, RIP, GigE Vision
ראו גם

מונחים ברשת מחשבים
הערות שוליים

↑  Zoom Connection Process, explore.zoom, ‏אפריל 2020
↑  Netfor2.com.
| סיווג פרוטוקולים על פי מודל ה־OSI |
| --- | --- | --- |
| שכבת היישום | HTTP • SMTP • FTP • RTP • IRC • SNMP • SIP • DNS • DHCP |  |
| שכבת הייצוג | MIME • ASCII • Unicode • TLS |  |
| שכבת השיחה | ASP • PPTP • SSH • NFS • RPC • SOCKS |  |
| שכבת התעבורה | TCP • UDP • SCTP • DCCP |  |
| שכבת הרשת | IP (IPv4 • IPv6) • ICMP • IPX • ניתוב |  |
| שכבת הקו | אתרנט • Token ring • FDDI |  |
| השכבה הפיזית | E1 • 10Base-T • RS-232 • DSL • SONET |  |
| פרוטוקולים במודל TCP/IP |
| --- | --- | --- |
| שכבת יישום | HTTP • SMTP • FTP • DNS • DHCP • SSH • RTP • RTSP • IRC • SNMP • SIP • IMAP4 • MIME • Telnet • RPC • SOAP • LDAP |  |
| שכבת תעבורה | TCP • UDP • SCTP • DCCP |  |
| שכבת רשת | IP • IPv4 • IPv6 • ICMP • IPX • IGMP |  |
| שכבת קשר | אתרנט • 10BASE-T • 802.11 WiFi • Token ring • FDDI • ARP |  |
| --- | --- |
בקרת זהויות :  GND: 4728148-0
אברהם אוליצור

אברהם אוליצור (ראשון מימין), אברהם יעקב חרי (שלישי משמאל), 1914
אברהם אוליצור (רביעי מימין) עם חבר'ה טראסק
אברהם אוליצור (אוליצקי) (21 בדצמבר 1891 - 23 ביולי 1948) היה מנהל מחלקת הכספים של קרן היסוד מיום היווסדה ב-1921 ועד מותו.
חייו

אוליצור נולד בסקווירא אוקראינה, התחנך בבית ספר תיכון למסחר בלודז' ועלה לארץ ישראל ב-1908. ב-1914 יסד וניהל את אגודת הרצל של חניכי הגימנסיה בתל אביב ובירושלים. ב-1917 החל לעבוד במשרד הארץ ישראלי ואחר כך בוועד הצירים כמזכירו של ארתור רופין. הוא נמנה עם מייסדי מגן דוד אדום, מועדון החיילים היהודים, מרכז אגודת ציון בירושלים, ועד ההצלה לנגועי הפרעות באוקראינה ופולין, וארגונים נוספים. היה ממקימי שכונת תלפיות בירושלים. הוא מונה לראש המנגנון, ולאחר מכן מנהל הלשכה לתעשייה ועבודות ציבוריות, של ההנהלה הציונית בירושלים. בין השנים 1920–1926 היה מזכיר הכשרת הישוב בלונדון. בלונדון ייסד קלוב אנגלו-ארץ ישראלי. אוליצור שימש חבר הנהלה מטעם קרן היסוד והסוכנות בהנהלות של חברת קהילת ציון, חברת הכשרת מפרץ חיפה, חברות המים "גלבוע", "יזרעאל", לויד ארץ ישראל ומצרים ועוד.
הוא חיבר ספרים ומאמרים על קרן היסוד ובענייני כלכלה של היישוב טרם הקמת המדינה.
נשא לאישה את יעל (אולה) לבית סמיטיצקי. אב לשמעון (מוני), מיקרוביולוג בטכניון, וזיוה (סיון), גרפיקאית וציירת.
הוא נפצע בפיצוץ בית המוסדות הלאומיים ב-11 במרץ 1948, ונפטר ב-23 ביולי 1948.
מספריו

עשרים שנות קרן היסוד: עובדות ומספרים: תרפ"א-ת"ש, 1921-1940, הלשכה הראשית של קרן היסוד
מפעל היסוד: כ"ה שנות פעולה של קרן היסוד: עובדות ומספרים תרפ"א-תש"ו 1921–1946, הלשכה הראשית של קרן היסוד, 1946
להתפתחות החינוך והתרבות בארץ-ישראל: על חלקו של ההון הלאומי בהחזקת החנוך העברי ובהתפתחותה של התרבות העברית בארץ-ישראל, המחלקה לנוער של הלשכה הראשית לקרן היסוד
ההון הלאומי ובנין הארץ : עובדות ומספרים: תרע"ח - תרצ"ז, 1937 - 1918, הלשכה הראשית של קרן היסוד, 1939
לקריאה נוספת

'אוליצור (אוליצקי), אברהם', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 27. (הספר בקטלוג ULI)
To Die For

"To Die For" הוא סינגל של הזמר/ת הבריטי/ת סם סמית'. השיר יצא ב-14 בפברואר 2020 בהוצאת חברת התקליטים קפיטול רקורדס. השיר מופיע כסינגל השלישי באלבום האולפן השלישי של סם סמית', Love Goes.‏ השיר נכתב על ידי סם סמית', ג'ימי נייפס וסטארגייט, והופק על ידי ג'ימי נייפס וסטארגייט.
נכון לאוקטובר 2023, השיר הושמע למעלה מ-63 מיליון פעמים ביוטיוב, ולמעלה מ-284 מיליון פעמים בספוטיפיי.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אוסטרליה | מצעד הסינגלים האוסטרלי | 15 |  |
|  אירופה | מצעד השירים המסחריים הדיגיטליים האירופאי | 11 |  |
|  אירלנד | מצעד הסינגלים האירי | 21 |  |
|  אסטוניה | אסטי טיפ-40 | 33 |  |
|  ארצות הברית | בילבורד הוט 100 | 46 |  |
|  ארצות הברית | מצעד השירים העכשוויים למבוגרים | 17 |  |
|  ארצות הברית | מצעד 40 השירים למבוגרים | 20 |  |
|  ארצות הברית | מצעד הפופ איירפליי | 23 |  |
|  ארצות הברית | רולינג סטון טופ 100 | 30 |  |
|  גרמניה | GfK – טופ 100 | 90 |  |
|  הולנד | מצעד 40 הסינגלים ההולנדיים | 27 |  |
|  הולנד | מצעד 100 הסינגלים ההולנדיים | 75 |  |
|  הממלכה המאוחדת | מצעד הסינגלים הבריטי | 18 |  |
|  ולוניה | אולטראטופ 40 | 14 |  |
|  לבנון | מצעד 20 העליונים הרשמי של לבנון | 15 |  |
|  מלזיה | RIM | 20 |  |
|  מקסיקו | מקסיקו אינגלס איירפליי | 8 |  |
|  נורווגיה | VG-lista | 34 |  |
|  ניו זילנד | המצעד הניו זילנדי הרשמי | 34 |  |
|  סינגפור | RIAS | 18 |  |
|  סלובקיה | מצעד 100 הסינגלים הדיגיטליים | 52 |  |
|  סקוטלנד | מצעד הסינגלים הסקוטי | 6 |  |
|  פורטוגל | מצעד הסינגלים הפורטוגזי | 90 |  |
|  פלנדריה | אולטראטופ 50 | 41 |  |
|  צ'כיה | מצעד 100 הסינגלים הדיגיטליים | 64 |  |
|  קוריאה הדרומית | סירקל צ'ארט | 39 |  |
|  קנדה | קנדה הוט 100 | 56 |  |
|  קנדה | מצעד 40 שירי ה-CHR איירפליי | 39 |  |
|  קנדה | מצעד האיירפליי העכשווי | 39 |  |
|  קרואטיה | טופ ליסטה | 31 |  |
|  שוודיה | סוורייטופליסטן | 51 |  |
|  שווייץ | המצעד השווייצרי | 42 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  ולוניה | אולטראטופ 40 | 84 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  קוריאה הדרומית | סירקל צ'ארט | 199 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 2× פלטינה | 140,000 |
| קנדה (Music Canada) | זהב | 40,000 |
| דנמרק (IFPI Danmark) | זהב | 45,000 |
| מקסיקו (AMPROFON) | זהב | 30,000 |
| נורווגיה (IFPI Norway) | זהב | 30,000 |
| פורטוגל (AFP) | זהב | 5,000 |
| שוודיה (GLF) | זהב | 4,000,000 |
| הממלכה המאוחדת (BPI) | זהב | 400,000 |
| ארצות הברית (RIAA) | זהב | 500,000 |
היסטוריית יציאות לאור

| אזור | תאריך | פורמט | גרסה | חברת תקליטים | הערות |
| --- | --- | --- | --- | --- | --- |
| עולמי | 14 בפברואר 2020 | הורדת מוזיקה, הזרמת מוזיקה | מקורית | קפיטול רקורדס |  |
| אוסטרליה | 14 בפברואר 2020 | להיט רדיו עכשווי | מקורית | קפיטול רקורדס |  |
| איטליה | 14 בפברואר 2020 | להיט רדיו עכשווי | מקורית | יוניברסל מיוזיק גרופ |  |
| הממלכה המאוחדת | 14 בפברואר 2020 | להיט רדיו עכשווי | מקורית | קפיטול רקורדס |  |
| הממלכה המאוחדת | 14 בפברואר 2020 | מוזיקה עכשווית למבוגרים | מקורית | קפיטול רקורדס |  |
| ארצות הברית | 17 בפברואר 2020 | מוזיקה עכשווית למבוגרים | מקורית | קפיטול רקורדס |  |
| ארצות הברית | 18 בפברואר 2020 | להיט רדיו עכשווי | מקורית | קפיטול רקורדס |  |
| עולמי | 6 במרץ 2020 | הורדת מוזיקה | מיני-אלבומים רמיקסים | קפיטול רקורדס |  |
| עולמי | 6 במרץ 2020 | הזרמת מוזיקה | רמיקס Y2K | קפיטול רקורדס |  |
| עולמי | 6 במרץ 2020 | הזרמת מוזיקה | רמיקס מאדיזם | קפיטול רקורדס |  |
| עולמי | 6 במרץ 2020 | הזרמת מוזיקה | רמיקס בלינקי | קפיטול רקורדס |  |
| עולמי | 6 במרץ 2020 | הזרמת מוזיקה | רמיקס אולף ארנלדס | קפיטול רקורדס |  |
| עולמי | 13 במרץ 2020 | הורדת מוזיקה, הזרמת מוזיקה | אקוסטית | קפיטול רקורדס |  |
610

שנת 610 היא השנה העשירית במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

הנביא האסלאמי מוחמד בן ה-40 מתחיל בחשאי להטיף לדת חדשה שתיקרא אסלאם. על פי תורת האסלאם, המלאך גבריאל התגלה בפני מוחמד במערה על הר חירה בפאתי מכה וקורא למוחמד "נביא אללה".
בהתאם למסורת המוסלמית, זוהי השנה בה התקבלו הפרקים הראשונים של הקוראן.
5 באוקטובר – הרקליוס, קיסר האימפריה הביזנטית מוכתר רשמית כקיסר, לאחר שרצח את קודמו, הקיסר פוקאס
נפטרו

5 באוקטובר – פוקאס, קיסר האימפריה הביזנטית (נולד ב-547)
ראו גם

ילידי 610‎
נפטרים ב-610‎
Happy (שיר של מרינה אנד דה דיימונדס)

"Happy" (בעברית: "שמחה") הוא שיר של הזמרת-יוצרת הוולשית מרינה דיאמנדיס, שיצא תחת שם הבמה שלה לשעבר, מרינה אנד דה דיימונדס. השיר יצא לאור ב-12 בדצמבר 2014, כסינגל השני וכרצועה הפותחת מתוך אלבומה השלישי, Froot, במסגרת הקמפיין "Froot of the month" לקידום האלבום. הגרסה האקוסטית לשיר יצאה לאור ב-18 בדצמבר 2014.
רקע והרכב

"Happy" נכתב על ידי דיאמנדיס, והוא בלדה העוסקת במאבק למציאת אושר. דיאמנדיס הסבירה כי היה קל עבורה לבחור ב-"Happy" כסינגל המוביל במקום שיר כמו "Froot", שייתכן שאנשים רבים לא אהבו, אך הרגישה כי זה עשוי להיות צפוי מדי. השיר יצא לאור בחצות עבור אלו שהזמינו מראש את האלבום.
וידאו קליפ

גרסת האודיו הרשמית של השיר עלה ליוטיוב ב-12 בדצמבר. בגרסה זו מוצגת אנימציה של פירות המסתובבים באיטיות על פני רקע של חלל. הגרסה צברה למעלה מחצי מיליון צפיות ביממה הראשונה. נכון ל-12 במאי 2022, צבר האודיו למעלה מ-5.6 מיליון צפיות ביוטיוב.
ב-18 בדצמבר יצאה לאור הקליפ לגרסה האקוסטית של השיר. בקליפ לבושה דיאמנדיס לבושה בחלוק זהוב, ומבצעת יחד עם להקתה את הרצועה בחדר המואר באור כחול. את הקליפ ביים פול קאסלין, שביים את כל הקליפים האקוסטיים של האלבום.
ביקורות והצלחה מסחרית

השיר זכה לשבחים וביקורות חיוביות על ידי מבקרי המוזיקה. בראדלי סטרן מ-Idolator כינה את הרצועה "בלדה עדינה וצורבת נפש" עם "מסר בסיסי של תקווה". מישל גסלני מ-Consequence of Sound כתבה כי "השיר הוא בלדה חשופת עצמות שהפקתה בנויה מגרגורו העדין של הפסנתר. עם זאת, הפשטות שבו משמשת ככוחו הגדול ביותר ומאפשרת לזמרת לשדר שמחה וצהלה בתנאים שלה - באופן אינטימי."
על אף שהשיר לא יצא כסינגל, עם יציאתו הוא הגיע למקום הראשון ב-iTunes ב-9 מדינות, למקום השישי בארצות הברית, ולמקום העשירי בבריטניה.
רשימת רצועות

הורדה דיגיטלית בארצות הברית
"Happy"‏ – 4:03
היסטוריית הוצאות לאור

| אזור | תאריך | פורמט | חברת תקליטים |
| --- | --- | --- | --- |
| עולמי | 12 בדצמבר 2014 | הורדה דיגיטלית (הזמנות מוקדמות של האלבום) | אטלנטיק רקורדס |
הערות שוליים

↑  https://twitter.com/marinasdiamonds/status/543329927698079745, Twitter
↑  https://twitter.com/marinasdiamonds/status/545619272220016640, Twitter
↑  The playlist: pop – Marina and the Diamonds, Madeon, Skrillex, the Guardian, ‏2014-12-19 (באנגלית)
↑  Marina and The Diamonds on new album FROOT, The Line of Best Fit (באנגלית)
↑  https://twitter.com/marinasdiamonds/status/543069410282708992, Twitter
↑  MARINA AND THE DIAMONDS - Happy [Official Audio], נבדק ב-2022-05-12
↑  Brian McManus, Premiere: Marina And The Diamonds Get "Happy" In Uplifting New Video, BuzzFeed (באנגלית)
↑  Marina And The Diamonds Gets Emotional On “Happy”: Listen To The ‘Froot’ Ballad, idolator, ‏2014-12-11
↑  Marina and the Diamonds premiere new song "Happy" -- listen, Consequence, ‏2014-12-12 (באנגלית אמריקאית)
↑  https://twitter.com/marinasdiamonds/status/543357394022326273, Twitter
↑  Happy - Single by Marina and The Diamonds (באנגלית אמריקאית), 2014-12-12, נבדק ב-2022-05-12
| מרינה דיאמנדיס |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | The Family Jewels • Electra Heart • Froot • Love + Fear • Ancient Dreams in a Modern Land |  |
| מיני-אלבומים | Mermaid vs Sailor • The Crown Jewels • iTunes Festival: London 2009 • The American Jewels • iTunes Festival: London 2010 • Froot Acoustic • Love + Fear (Acoustic) |  |
| סיבובי הופעות | The Family Jewels Tour • The Lonely Hearts Club Tour • Neon Nature Tour • Love + Fear Tour • Ancient Dreams in a Modern Land Tour |  |
| מרינה דיאמנדיס – שירים |
| --- | --- | --- |
| The Family Jewels | "Obsessions" • "Mowgli's Road" • "Hollywood" • "I Am Not a Robot" • "Oh No!" • "Shampain" |  |
| Electra Heart | "Bubblegum Bitch" • "Primadonna" • "Starring Role" • "Power & Control" • "Teen Idle" • "Radioactive" • "How to Be a Heartbreaker" |  |
| Froot | "Froot" • "Happy" • "I'm a Ruin" • "Forget" • "Blue" • "Immortal" |  |
| Love + Fear | "Handmade Heaven" • "Superstar" • Orange Trees" • To Be Human" • "Karma" |  |
| Ancient Dreams in a Modern Land | "Man's World" • "Purge the Poison" • "Ancient Dreams in a Modern Land" • "Venus Fly Trap" • "Happy Loner" |  |
| שיתופי פעולה | "Disconnect" • "Baby" |  |
| שירי פסקולים | "About Love" |  |
| --- | --- |
בקרת זהויות :  MusicBrainz release group: bfdb98e1-bb7d-4a6a-a33b-b3986a4e1c21
StG 44

| --- | --- |

 מידע כללי
 סוג:  רובה סער
 נגזרות:  STG44 ,MP44 ,MP43
 תכנון:  Haenel Waffen, 1942
 מדינה מייצרת:  גרמניה הנאצית גרמניה הנאצית
 יצרן:  C. G. Haenel Waffen und Fahrradfabrik (בגרמניה)  שטייר דיימלר פוך (באוסטריה)
 מעצב:  הוגו שמייסר 
 תקופת השימוש:  1943–1962 (כ־19 שנים)
 מלחמות:  מלחמת העולם השנייה מלחמת הודו-סין הראשונה מלחמת העצמאות של אלג'יריה מלחמת וייטנאם מלחמת אוגדן מלחמת האזרחים בלבנון מלחמת עיראק מלחמת האזרחים בסוריה
 מדינות המשתמשות:  גרמניה הנאצית (משתמש ראשי) ומדינות רבות ברחבי העולם (ראו בערך).
 יחידות שיוצרו:  425,977
 מידע טכני
 קליבר:  7.92 מ"מ
 תחמושת:  7.92x33 kurz מ"מ
 פעולה:  גז,בוכנת פעולה ארוכה (long stroke piston), בריח מתנדנד
 חירוק קנה:  240 מ"מ
 הזנה:  מחסנית (30 כדורים)
 כוונות:  ברזל
 אורך קנה:  419 מ"מ
 משקל ריק:  4.6 ק"ג
 משקל מלא:  5.13 ק"ג
 קצב אש:  500-600 כדורים לדקה
 מהירות לוע:  685 מטרים לשנייה
 טווח אפקטיבי:  300 מטרים (אוטומטי) 600 מטרים (חצי אוטומטי)
 
StG44 (קיצור מגרמנית של Sturmgewehr 44; "רובה סער מודל 44") הוא רובה סער שפותח על ידי גרמניה הנאצית במהלך מלחמת העולם השנייה. הנשק מוכר גם בשמות MP43 (Maschinenpistole 43) ו-MP44 ‏(Maschinenpistole 44), שהם למעשה פיתוחים מוקדמים של אותו הנשק. יש הטוענים שהוא רובה הסער הראשון.
תיאור

MP43 MP44 ו-StG44 היו כינוים שונים עבור אותו רובה עם שינויים קטנים בייצור, תחמושת הרובה היא 7.92x33 מ"מ שהיא בעצם גרסה מקוצרת של ה-Mauser‏ 7.92x57 מ"מ.
רקע

בתחילת מלחמת העולם השנייה, החי"ר הגרמני היה מצויד בדומה לשאר הצבאות. הבדל אחד בין הורמאכט לצבאות אחרים הוא הדגש שהושם על תת המקלע כנשק חי"ר עיקרי, בניגוד לצבאות אחרים בהם החיילים שצוידו בתת-מקלע היו בעיקר בתפקידי סיוע.
הסיבה לדגש על תתי המקלע היא שתת-המקלע קטן יותר ונוח יותר לנשיאה והדבר הורגש בייחוד ביחידות שריון וחרמ"ש. עם זאת, לתת-המקלע היה טווח ודיוק נמוך.
תתי המקלע ששימשו את הוורמאכט (כגון MP40) היו בעלי תפוסה גבוהה בידיים ולכן המפקדים הגרמנים חשבו שיש לקצרם. היו מספר ניסיונות לייצר תת-מקלע קל משקל ובעל טווח ודיוק גדולים יותר אבל הרתע מקליעי ה-7.92X57 מ"מ עשו את השליטה בכלי הנשק האוטומטיים לקשה.
הפתרון הגרמני לבעיה היה יצירת כדור החלש בעוצמתו מכדור של רובה אך עם זאת חזק מכדור אקדח. ניסויים בקליע מסוג זה החלו עוד בשנות ה-30 אך מפקדי הצבא עיכבו את ייצורו עד לשנת 1941. בסוף הניסויים קוצר אורך התרמיל שהיה חלק מהתחמושת הסטנדרטית הגרמנית מחמישים ושבעה מ"מ לשלושים ושלושה והקליע קוצר בעוד שקוטרו לא שונה, וכך היה בעל פחות טווח ביחס לתחמושת סטנדרטית אך בעל פחות אנרגיה וכך בעל פחות רתע.
רקע > ניסויים בכלי נשק שונים

עתה הצבא הגרמני פנה לשני יצרני נשק: ולתר והנל על מנת לייצר רובה שיעשה בו שימוש בקליע החדש. הרובה של הנל, ה-Mkb 42, נבחר לדגם המתאים לייצור. בנובמבר 1942 נשלחו ה-Mkb 42 לחזית. בסוף 1942 ותחילת 1943 יוצרו כ-11,000 רובים מסוג זה. המשתמשים בנשק העריכו אותו אך עם הסתייגות מסוימת. בהמשך נבחר נשק אחר לייצור שהיה דומה לגרסת ולתר.
שימוש

באפריל 1944 אדולף היטלר החליט לשנות את שם הרובה ל-MP44. בפגישה עם מפקדי צבא בחזית המזרחית שאל היטלר את המפקדים מה הם רוצים. אחד מהמפקדים קרא "עוד מהרובים החדשים!". לאחר שהיטלר בחן את ה-MP44 בעצמו הוא החליט לקרוא לו "רובה סער" (Sturmgewehr). כאשר הוא רואה את ההישג התעמולתי האפשרי מהנשק הוא החליט לקרוא לו לבסוף StG44, כלומר "רובה סער, מודל 1944".
עד סוף המלחמה יוצרו כ-425,000 רובי StG44. הוא הוכח כבעל ערך רב בעיקר בחזית המזרחית שם השתמשו בו לראשונה. טווח הירי שלו היה גדול מה-MP40 אך שימושי יותר מה-Kar98k בטווח קרוב. הוא היה התשובה הגרמנית לפפ"ש הרוסי שהיה זול לייצור אך יעיל ביותר בקרבות בטווח קרוב. ה-StG44 היה בעל אותו קצב אש של הפפ"ש אבל עם טווח רחוק יותר. ה-StG44 היווה את הבסיס למשפחת רובי הסער שביניהם נמנה רובה הסער המיוצר ביותר בעולם בימינו, ה-AK-47.
שימוש > לאחר המלחמה

בגרמניה המזרחית נעשה ב-StG44 שימוש עד החלפתו בAK-47 (קלשניקוב) הרוסי. בפולקספוליצי (המשטרה במזרח גרמניה) נעשה שימוש ברובה עד שנת 1962 בערך, אז הוחלף בפפ"ש. ה-Stg44 נמכר גם למשטרים ידידותיים לברית המועצות באפריקה ובמזרח התיכון ואף מספר מועט של דגמים הגיעו אל ארגון החזבאללה בלבנון.
משתמשים > בהווה

סומליה סומליה
כוחות המורדים בסוריה
משתמשים > בעבר

אלג'יריה אלג'יריה
ארגנטינה ארגנטינה
בורקינה פאסו בורקינה פאסו
ברית המועצות ברית המועצות (נשק שלל)
ג'יבוטי ג'יבוטי
גרמניה הנאצית גרמניה הנאצית
גרמניה המזרחית גרמניה המזרחית
הונגריה הונגריה
יוגוסלביה יוגוסלביה
צ'כוסלובקיה צ'כוסלובקיה
צפון וייטנאם צפון וייטנאם
צרפת צרפת (היה בשימוש במהלך מלחמת הודו סין)
גלריה

חיילים גרמנים באאכן, 1944
חייל גרמני בוחן אפשרות לכוונת טלסקופית בנשק MP43, אוקטובר 1943
הערות שוליים

↑  1943–1945 (גרמניה הנאצית)
 1945–1962 (גרמניה המזרחית)
בשימוש עד היום ברחבי העולם
| --- | --- |
בקרת זהויות :  NLI: 987007570438105171  GND: 7641112-6  LCCN: sh2013001579  NKC: ph837314